Але ўсё роўна я як дасьледнік гэтую тэлеграму ацэньваю хутчэй нэгатыўна, і зусім не з-за тых савецкіх аргумэнтаў, а таму, што яна ўнесла вельмі сур’ёзны раскол у беларускае палітычнае асяродзьдзе. Яна падпісала сьмяротны прысуд найстарэйшай беларускай палітычнай партыі — Беларускай сацыялістычнай грамадзе, якая распалася на тры партыі, якія паміж сабой пасьля не заўсёды добра ладзілі. Гэта абсалютна супрацьпаставіла правых і левых. Правых, якіх прадстаўляў Раман Скірмунт, якому так і не давялося стаць прэм’ерам, хоць былі ажно дзьве такія спробы. Карацей, гэта істотна аслабіла беларускую палітыку ў тыя часы. А ніякіх дыпляматычных вынікаў не прынесла.